Wilh. Wilhelmsen ble grunnlagt i 1861 i Tønsberg og er navngitt etter grunnleggeren Wilhelm Wilhelmsen; hans etterkommere eier majoriteten av selskapet og familieaksjene er fordelt på familiene Wilhelmsen, Paus og Juell. De fleste aksjene kontrolleres gjennom familieselskapet Tallyman. Fra 2020 har Wilh. Wilhelmsen vært gjenstand for en mye omtalt familiefeide og en rekke rettssaker om kontrollen over rederiet.